สมเกียรติ อริยะชัยพาณิชย์

สมเกียรติ อริยะชัยพาณิชย์ หรือ Mr. Z (มิสเตอร์ซี) เป็นนักดนตรี นักแต่งเพลง และนักรีมิกซ์ชาวไทย เป็นผู้ก่อตั้งเบเกอรี่มิวสิค ร่วมกับ บอย โกสิยพงษ์, กมล สุโกศล แคลปป์, และ สาลินี ปันยารชุน

สมเกียรติเริ่มต้นการนำเพลงไทยทำเป็นเพลงรีมิกซ์ในเวอร์ชันใหม่ที่สมเกียรติสร้างสรรค์ขึ้น ออกอากาศทาง Smile Radio โดย Media Plus ซึ่งถือเป็นมิติใหม่ของวงการเพลงไทย จนนำไปสู่บทบาทการเป็นโปรดิวเซอร์ โดยเข้าสู่สังกัด มูเซอร์ มิวสิค เซอร์วิส และได้รู้จักกับประภาส ชลศรานนท์ โดยมอบหมายให้ธานินทร์ เคนโพธิ์ มาร่วมดูแลการผลิต คอยสนับสนุนการทำงาน รวมถึงการหานักร้องที่จะมาถ่ายทอดบทเพลงต่าง ๆ โดยได้แนะนำวรรัตน์ หงสกุล และรัดเกล้า อามระดิษ ร่วมร้องนำ เมื่อทุกอย่างพร้อมแล้ว สมเกียรติจึงเริ่มฟอร์มทีมขึ้น เริ่มดึงสมาชิกเพิ่มเข้ามา เริ่มจากเรวัตร ปฏิมาทรัพย์ เพื่อนสนิทตั้งแต่สมัยมัธยมและมหาวิทยาลัย ทำหน้าที่เป็น sequencer หรือการจัดลำดับดนตรี, จามร วัฑฒกานนท์ มือคีย์บอร์ด ซึ่งรู้จักผ่านการแนะนำของ หม่อมราชวงศ์รุจยาภา อาภากร อดีตผู้บริหารของ Smile Radio, บอย โกสิยพงษ์ รุ่นพี่ในมหาวิทยาลัย โดยนอกจากการแต่งเพลงแล้ว บอยยังทำหน้าที่ร้องแรปอีกต่างหาก และคนสุดท้ายคือ กมล สุโกศล แคลปป์ โดยบอยและสุกี้ได้รู้จักผ่านการแนะนำของสาลินี ซึ่งสุกี้ก็กำลังจะมีแผนทำวงแรปในฝันของตัวเองพอดี จนนำมาสู่การทำงานร่วมกันในโปรเจ็กต์ที่ชื่อ Z-MYX โดยใช้ห้องอัดกมลสุโกศลที่สยามสแควร์เป็นศูนย์บัญชาการ ซึ่งผลิตผลงานเรื่อยมาถึงสามอัลบั้มคือ Z-MYX Z-ZOMKIAT (พ.ศ. 2535), Z-MYX VOLUME 10 (พ.ศ. 2536) และ Z-MYX ZIGMA (พ.ศ. 2537) กับดนตรี Techno Pop, Eurodance ซึ่งเป็นแนวเพลงเต้นรำที่ได้รับความนิยมในฝั่งยุโรป  และยังสร้างชื่อให้แก่ ธนชัย อุชชิน, นภ พรชำนิ, โจอี้ บอย, ชาญณัฏฐ์ พัฒนกุล จนกระทั่งมาสู่การเป็นหนึ่งในผู้ก่อตั้ง และผู้บริหารเบเกอรี่มิวสิค ในการผลิตเป็นมิวสิคโปรดักชั่น ซึ่งต่อมากลายเป็นค่ายเพลง สร้างสรรค์ดนตรีให้กับศิลปินในสังกัด, การรีมิกซ์เพลงจากอัลบั้ม รวมถึงโปรดิวเซอร์จากผลงานของตัวเองในชื่อ MR.Z จนกระทั่งในปี พ.ศ. 2541 สมเกียรติมีความคิดอยากผลักดันวงการเพลงและแฟชั่นไว้รวมกัน โดยเฉพาะกลุ่ม pre-teen จึงได้ถือกำเนิดโดโจซิตี้ขึ้น และนำไปสู่การต่อยอดและขยายในรูปแบบต่าง ๆ ทั้ง Katch หรือ Manga Katch นิตยสารวัยรุ่นที่รวมไลฟ์สไตล์ ดนตรี แฟชั่น และการ์ตูนมังงะไว้ด้วยกัน แต่ผลสุดท้ายนิตยสาร Katch กลับต้องเลิกผลิตนิตยสารทุกเล่ม และปิดตัวลง เนื่องด้วยต้นทุนการผลิตสูง กำไรที่ได้กลับมาไม่คุ้มค่า ประกอบกับทาง BMG ซึ่งเป็นผู้ถือหุ้นใหญ่ในขณะนั้น มองว่านิตยสารวัยรุ่นไม่ใช่ธุรกิจสำคัญของค่าย ด้วยผลจากวิกฤตทางการเงินของค่ายเบเกอรี่ จึงต้องลดทอนค่าใช้จ่ายลง และส่งผลกระทบต่อโดโจซิตี้เนื่องจากขาดพื้นที่การประชาสัมพันธ์เพลงของค่ายไปด้วย

หลังจากยุติบทบาทการเป็นผู้บริหารเบเกอรี่มิวสิค ก็ยังดำเนินการต่อในด้านโปรดักชั่นของค่ายเพลนตี้มิวสิค (Plenty Music) โดยมีพี่สาวของเขาเองเป็นผู้บริหารล้มๆ ลุกๆ ของวงการเพลงและตัวตน สมเกียรติ อริยะชัยพานิช sanook.com ในปี พ.ศ. 2558 มีซิงเกิ้ล "ฉันรักเธออยู่ (เหมือนเดิมทุกอย่าง)" และต่อมามีคอนเสิร์ต Z-MYX LIVE! Vol.1 with Triumphs Kingdom และ Yokee Playboy

 ผลงาน 
 สตูดิโออัลบั้ม 
ลำดับชื่ออัลบั้มปีที่วางจำหน่ายรายชื่อเพลง1Z-MYX Z-Zomkiatพ.ศ. 25352Z-MYX Volume 10พ.ศ. 25363Z-MYX Zigmaพ.ศ. 25374MR.Z Zequenceพ.ศ. 25385MR.Z Return to Retroพ.ศ. 254364F=Mพ.ศ. 2551

 อีพีและซิงเกิล 
 Love is Forever (พ.ศ. 2545) 
 "เพื่อนใหม่" (feat. Mary) อัลบั้ม Centerpoint สังกัด Rtistic / RS (พ.ศ. 2549) "ฉันรักเธออยู่ (เหมือนเดิมทุกอย่าง)" (พ.ศ. 2558)ฉันรักเธออยู่เหมือนเดินทุกอย่าง
 Z-MYX "Route To The Root" (พ.ศ. 2560)

 อัลบั้มรวมเพลง และผลงานอื่น ๆ 

Sub Zequence [Remixes Album] (พ.ศ. 2539)Visionary - The Positive Traveler (with nolens.volens, Stereotype, Koichi)  (พ.ศ. 2540)Totally Zequence [with 2 special remixed tracks] (พ.ศ. 2540)Visitor So Called Remixers (พ.ศ. 2543)Z See (พ.ศ. 2547)

อ้างอิง

หมวดหมู่:นักดนตรีชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:นักแต่งเพลงชาวไทย
หมวดหมู่:ศิลปินสังกัดเบเกอรี่มิวสิค
หมวดหมู่:ชาวไทยเชื้อสายจีน